L 45/1472
Uradni list Evropske unije
SL
24.2.2022
KOMISIJA PILOTNI PROJEKTI
POGLAVJE PP 07 — VLAGANJE V LJUDI, SOCIALNO KOHEZIJO IN VREDNOTE (nadaljevanje) PP 07 22
(nadaljevanje)
PP 07 22 02
(nadaljevanje) evropskih in nacionalnih organov.
Evropski festival novinarstva in medijske pismenosti bi moral postati učinkovito orodje za ozaveščanje o dragocenem, a vse težjem delu novinarjev in kršitvah svobode tiska v Uniji.
Za uresničitev tega cilja bo to potujoči festival, ki bo potekal vsako leto v drugi državi članici, in bo preučil najbolj zaskrbljujoče razmere na področju svobode tiska, naraščajočih dezinformacij, zlasti v zvezi s pandemijo in podnebno krizo ter delovnimi pogoji novinarjev.
Kar zadeva izvajanje, bo Komisija vsako leto objavila javni razpis, naslovljen na medijske strokovnjake, medijske organizacije, ustrezne nevladne organizacije in akademske partnerje, da bi zagotovila organizacijo dogodka.
Za povečanje vključenosti in spodbujanje udeležbe na dogodku bo subjekt, pristojen za organizacijo, del proračuna namenil za subvencioniranje stroškov, povezanih z udeležbo novinarjev in predstavnikov medijskih združenj z omejenimi finančnimi sredstvi, kot so majhni in lokalni predstavniki medijev ali samostojni delavci, na tem dogodku.
PP 07 22 03
Pilotni projekt — Podatki o številu brezdomcev v Evropi
Številke (Diferencirana sredstva) Odobritve 2022 Obveznosti
990 500
Odobritve 2021 Plačila
Obveznosti
Realizacija 2020 Plačila
Obveznosti
Plačila
247 625
Opombe
Ocenjuje se, da se je število brezdomcev v Evropi v zadnjih desetih letih povečalo za 70 %, to število pa se bo zaradi krize v zvezi s COVID-19 verjetno še povečalo.
Vendar na ravni Unije ni zanesljivih podatkov o brezdomstvu, ki bi temeljili na skupnih merilih ali kazalnikih.
Evropski parlament, Komisija in strokovnjaki to priznavajo kot pomembno oviro za učinkovit odziv politike.
Primerljivi in redno zbrani podatki o brezdomstvu bodo Komisiji omogočili, da zagotovi boljšo podporo državam članicam pri doseganju napredka pri odpravi brezdomstva do leta 2030, kar je cilj, h kateremu so se v Lizbonski izjavi zavezale vse države članice, institucije Unije in ustrezni deležniki civilne družbe, ter da uresniči načelo 19 evropskega stebra socialnih pravic o zagotavljanju stanovanj in pomoči za brezdomce.
Primerljivi podatki, zbrani na lokalni ravni, bodo podprli ukrepe, ki bi temeljili na dokazih in bi bili bolje usmerjeni preko evropske platforme za boj proti brezdomstvu, ki je bila vzpostavljena kot del akcijskega načrta evropskega stebra socialnih pravic.
Cilj pilotnega projekta je zato spodbuditi redno zbiranje podatkov o brezdomstvu na lokalni ravni.
Lokalne oblasti so skupaj s socialnimi službami in akterji civilne družbe v najboljšem položaju za obravnavo brezdomstva in potrebujejo zanesljive podatke za oblikovanje svojih politik.
Pilotni projekt bo temeljil na obstoječih zanesljivih in učinkovitih metodologijah, kot so ocena stanja v danem trenutku, stopnja razširjenosti in raziskave.
Preučiti bi bilo treba dopolnjevanje z delom Eurostata o različnih razsežnostih brezdomstva, vključno s spanjem na prostem, osebami, ki bivajo v zatočiščih za brezdomce, osebami, ki bodo kmalu izpuščene iz ustanove, ne da bi imele zagotovljeno nastanitev, in osebami, ki so prisiljene spati na kavču z družino ali prijatelji.